**NOTĂ INFORMATIVĂ**

**la proiectul hotărârii Guvernului**

cu privire la propunerea de transmitere a unor bunuri imobile

din proprietatea orașului Otaci, raionul Ocnița, în proprietatea statului

(număr unic 263/MAI/2024)

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului cu privire la propunerea de transmitere a unor bunuri imobile din proprietatea orașului Otaci, raionul Ocnița în proprietatea statului este elaborat de Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalităţile urmărite** |
| Elaborarea proiectului de act normativ rezultă din prevederile art. 14 alin. (1) lit. b) din Legea nr. 121/2007 privind administrarea şi deetatizarea proprietății publice, art. 8 alin. (3) din Legea nr. 523/1999 cu privire la proprietatea publică a unităților administrativ-teritoriale.  Postul de pompieri și salvatori din orașul Otaci, este dislocat în clădirea administrativă din str. Pavel Korceaghin, 12/A, proprietate publică a orașului Otaci, în baza unui contract de locațiune, termenul căruia expiră la data de 30 septembrie 2036, sediul fiind în stare tehnică nesatisfăcătoare și necesită reparație capitală.  Inspectoratul General pentru Situații de Urgență al MAI, fiind în permanență în căutarea căilor de soluționare a problemelor administrative, gospodărești și financiare cu care se confruntă Unitățile de salvatori și pompieri din țară, tinde spre identificarea celor mai optime metode, din punct de vedere economico-financiar de rezolvare a acestora.  Astfel,pe parcursul ultimilor ani, prin intermediul diferitor proiecte finanțate atât din exteriorul Republicii Moldova, cât și din Bugetul de stat, au fost edificate sau reconstruite mai multe Remize de salvatori și pompieri din Republică, îmbunătățind astfel condițiile de muncă a efectivului din subordine ceea ce nemijlocit duce la creșterea operativității și calității intervențiilor.  Actualmente, se planifică includerea în Programul de asistență tehnică lansat de către Guvernul SUA în RM reconstrucția clădirii din str. Pavel Korceaghin, 12/A, or. Otaci însă, una din condițiile de bază pentru înglobarea în proiectele de renovare a unui obiectiv sau, includerea acestuia în propunerile anuale pentru finanțare din bugetul de stat, este existența în proprietate a unei construcții corespunzătoare pentru reconstrucție și/sau a terenului aferent.  Reieșind din faptul că, primăria orașului Otaci nu dispune de un teren viabil pentru construcția unei Remize de pompieri și salvatori, administrația publică locală și-a exprimat acordul prealabil de a transmite în proprietatea statului construcția în care actualmente este dislocat efectivul Postului salvatori și pompieri și terenul aferent acesteia din str. Pavel Korceaghin, 12/A, orașul Otaci, raionul Ocnița (numerele cadastrale 6203105.259 și 6203105.259.01). |
| **3. Descrierea gradului de compatibilitate pentru proiecte care au ca scop armonizarea legislației naționale cu legislația Uniunii Europene** |
| Proiectul hotărârii Guvernului nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Prin proiectul înaintat spre examinare se propune transmiterea bunurilor imobile (teren), cu suprafața de 0,2044 ha (număr cadastral 6203105.259) și construcția cu suprafața de 299,2 m.p. (număr cadastral 6203105.259.01), situate în intravilanul localității, din proprietatea publică a orașului Otaci, raionul Ocnița, în proprietatea publică a statului, administrarea Agenției Proprietății Publice/Ministerului Afacerilor Interne (gestiunea Direcției situații excepționale mun. Edineț a Inspectoratului General pentru Situații de Urgență). |
| **5. Fundamentarea economico-financiară** |
| Reieșind din scopul proiectului actului normativ, implementarea prezentei hotărâri nu va implica cheltuieli financiare suplimentare din contul bugetului de stat. |
| **6. Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ, iar adoptarea proiectului nu impune modificarea sau abrogarea a careva acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr.100/2017 cu privire la actele normative și Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului actului normativ este plasat pe pagina-web oficială a Ministerului Afacerilor Interne [www.mai.gov.md](http://www.mai.gov.md) și pe platforma guvernamentală [www.particip.gov.md](http://www.particip.gov.md)  [https://particip.gov.md/ro/document/stages/\*/12241](https://particip.gov.md/ro/document/stages/*/12241) |
| **8. Constatările expertizei anticorupție** |
| Proiectul va fi supus expertizei anticorupție potrivit prevederilor Legii nr. 100/2017 privind actele normative. |
| **9. Constatările expertizei de compatibilitate** |
| Proiectul nu transpune legislația comunitară, respectiv nu a fost supus expertizei de compatibilitate. |
| **10. Constatările expertizei juridice** |
| Proiectul va fi supus expertizei juridice potrivit prevederilor Legii nr. 100/2017 privind actele normative. |
| **11. Constatările altor expertize** |
| Proiectul nu conține prevederi de reglementare a activității de întreprinzător în sensul Legii nr. 235/2006 cu privire la principiile de bază de reglementare a activității de întreprinzător.  Respectiv, nu este necesară examinarea acestuia de către Grupul de lucru pentru reglementarea activității de întreprinzător.  De asemenea, proiectul nu cade sub incidența altor expertize necesare de a fi efectuate în condițiile Legii nr. 100/2017 cu privire la actele normative. |

**Secretar de stat Jana COSTACHI**